stanford-oval/wikipedia huggingface dataset:
ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา
ความแม่นยำทางประวัติศาสตร์

สมเด็จพระนเรศวรมหาราช เมื่อครั้งยังเป็นองค์ประกันประทับอยู่ที่หงสาวดีในวัยเยาว์ มิได้มีหลักฐานใดระบุว่าพระองค์ได้บวชเป็นเณร หรืออยู่ที่วังหน้า หรือแม้แต่คราวที่พระองค์ทรงแต่งองค์เป็นหญิงเพื่อมาหาสมเด็จพระมหาธรรมราชาธิราช พระราชบิดา ก็ไม่มีหลักฐานใดบันทึกเช่นกัน
พระเทพกษัตรีย์ ได้ถูกชิงตัวระหว่างทางไปยังล้านช้าง และเมื่อไปถึงหงสาวดีแล้ว ก็ไม่ได้มีหลักฐานใดระบุว่า พระนางอยู่ในหงสาวดีหรือไม่ เพราะว่าไม่มีหลักฐานใดกล่าวถึงอีกเลย
มณีจันทร์ บุคคลที่ปัจจุบันมีหลักฐานยืนยันว่าเป็นพระชายาของสมเด็จพระนเรศวรมหาราชในภายหลัง เป็นบุคคลที่ไม่ทราบที่มาที่ไป แต่ในละครโทรทัศน์กำหนดให้นางเป็นธิดาของชาวมอญที่ลอบปลงพระชนม์พระเจ้าตะเบ็งชะเวตี้
ออกพระราชมนู ทหารเอกในสมเด็จพระนเรศวรมหาราช ก็ไม่มีที่มาที่ไปเช่นกัน แต่ในละครโทรทัศน์กำหนดให้เป็นเด็กชายกำพร้าผมยาวที่ถูกเฒ่าสาเก็บมาเลี้ยง และเป็นพระสหายกับพระนเรศวรตั้งแต่วัยเยาว์
พระมหาเถรคันฉ่อง เป็นพระภิกษุชาวมอญที่ปรากฏบทบาทภายหลังเมื่อครั้งที่ สมเด็จพระนเรศวรมหาราชประกาศอิสรภาพที่เมืองแครง ไม่มีหลักฐานว่าเป็นพระอาจารย์ของสมเด็จพระนเรศวรมหาราชในวัยพระเยาว์แต่ประการใด รวมทั้งไม่ได้เป็นพระอาจารย์ของพระเจ้าบุเรงนองด้วย การที่ผู้สร้างกำหนดให้พระมหาเถรคันฉ่องเป็นพระอาจารย์ของทั้งพระนเรศวรและพระเจ้าบุเรงนองนั้น เป็นการหยิบเอาลักษณะตัวละครมาจาก พระมหาเถรวัดกุโสดอ (พระมหาเถรมังสินธู) ในนวนิยายพงศาวดารเรื่อง ผู้ชนะสิบทิศ ของยาขอบ
การสวรรคตของสมเด็จพระมหินทราธิราชเจ้านั้น มีหลักฐานระบุไว้สองกรณี กรณีแรกระบุว่า ทรงทำท่าทีกระด้างกระเดื่องต่อพระเจ้าบุเรงนองเมื่อครั้งตีอยุธยาได้สำเร็จ จึงให้สำเร็จโทษด้วยการถ่วงน้ำที่เมืองสระถุง กรณีหลังระบุว่า ประชวรด้วยพระโรคปัจจุบันในระหว่างทางขณะเสด็จไปยังหงสาวดีและได้สวรรคตที่เมืองแครง ส่วนในประวัติศาสตร์มิได้ระบุชะตากรรมภายหลังของออกญาจักรีไว้ ในละครโทรทัศน์จึงให้สมเด็จพระมหินทราธิราชถึงแก่สวรรคาลัยด้วยพระโรคปัจจุบันเมื่อถึงหงสาวดี ส่วนการตายของออกญาจักรีจึงกลายเป็นคำบอกเล่าว่าถูกจับถ่วงน้ำแทน
ในสงครามช่วงแรกของละครโทรทัศน์นั้น คือในปี พ.ศ. 2106 ถูกเรียกว่า สงครามช้างเผือก ในสงครามช่วงหลัง คือในปี พ.ศ. 2112 คือ สงครามคราวเสียกรุงครั้งที่ 1
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
|  รางวัลโทรทัศน์ทองคำ ครั้งที่ 32 | องค์ประกอบศิลป์ดีเด่น | ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา | เสนอชื่อเข้าชิง |
แหล่งข้อมูลอื่น

ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา ที่สยามโซน
ตำนานสมเด็จพระนเรศวรมหาราช เดอะซีรีส์

บทความนี้เกี่ยวกับละครโทรทัศน์ สำหรับภาพยนตร์ ดูที่ ตำนานสมเด็จพระนเรศวรมหาราช
| ตำนานสมเด็จพระนเรศวรมหาราช เดอะซีรีส์ |
| --- | --- |
โปสเตอร์ละครซีรีส์
ประเภท: ประวัติศาสตร์
สร้างโดย: บริษัท โมโน บรอดคาซท์ จำกัด บริษัท ฟุ๊คดุ๊ค โปรดักชั่น จำกัด
เขียนโดย: บทประพันธ์ : พระเจ้าวรวงศ์เธอ พระองค์เจ้าภาณุพันธุ์ยุคล หม่อมเจ้าชาตรีเฉลิม ยุคล  บทโทรทัศน์ : หม่อมราชวงศ์เฉลิมชาตรี ยุคล วรยุทธ พิชัยศรทัต
กำกับโดย: หม่อมราชวงศ์เฉลิมชาตรี ยุคล
แสดงนำ: ภาณุกร วงษ์บุญมาก ณัฐชนน บุญศิริ ณปภัช ฐิตะกวิน ภัทรวดี เหลาสา อธิวัฒน์ สนิทวงศ์ ณ อยุธยา ศิรประภา สุขดำรงค์ ปรเมศร์ น้อยอ่ำ กษาปณ์ จำปาดิบ
บรรยายโดย: ทวีฤทธิ์ จุลละทรัพย์
ดนตรีแก่นเรื่องปิด: แสงตะวัน ขับร้องโดย "ญานิน"
จำนวนตอน: 12 ตอน
การผลิต
ผู้อำนวยการผลิต: พิชญ์ โพธารามิก ดร. โสรัชย์ อัศวะประภา นวมินทร์ ประสพเนตร ซัง โด ลี
ผู้อำนวยการสร้าง: หม่อมราชวงศ์เฉลิมชาตรี ยุคล คุณากร เศรษฐี บังอร อิ่มเอม ธัญญ์พัฑรา วงษ์นพวิชญ์ (ฤดูกาลที่ 1) กฤษ อินสมพันธ์ อุเทน ออกช่อ (ฤดูกาลที่ 2) ธัชพงศ์ ศุภศรี (ฤดูกาลที่ 2)
ความยาวตอน: 60 นาที
ออกอากาศ
เครือข่าย: โมโน 29
ออกอากาศ: 9 มกราคม พ.ศ. 2560 – 12 กรกฎาคม พ.ศ. 2562
ตำนานสมเด็จพระนเรศวรมหาราช เดอะซีรีส์ หรือ ตำนานสมเด็จพระนเรศวรมหาราช The Series เป็นชุดละครโทรทัศน์อิงประวัติศาสตร์ กำกับการแสดงโดยหม่อมราชวงศ์เฉลิมชาตรี ยุคล เป็นการสร้างละครที่อิงเอาเนื้อเรื่องจากภาพยนตร์เรื่อง ตำนานสมเด็จพระนเรศวรมหาราช ที่หม่อมเจ้าชาตรีเฉลิม ยุคลที่ทำไว้มาสร้างใหม่อีกครั้ง ใช้กระบวนการถ่ายทำและเทคนิคแบบภาพยนตร์ ด้วยความมุ่งหมายจะให้เนื้อเรื่องสมบูรณ์กว่าในแบบฉบับภาพยนตร์
เนื้อเรื่อง > องค์ประกันหงสา

บทความหลัก: ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา
เนื้อเรื่อง > ประกาศอิสรภาพ

บทความหลัก: ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ
เนื้อเรื่อง > ศึกล้างแผ่นดิน

บทความหลัก: ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน
นักแสดงนำ

ภานุกร วงศ์บุญมาก รับบท สมเด็จพระนเรศวรมหาราช (วัยเด็ก)
ณัฐชนน บุญศิริ รับบท สมเด็จพระนเรศวรมหาราช (วัยรุ่น - แสดงในฤดูกาลที่ 1 เท่านั้น)
ทวีฤทธิ์ จุลละทรัพย์ รับบท สมเด็จพระนเรศวรมหาราช (วัยรุ่น - แสดงในฤดูกาลที่ 2 เป็นต้นไป)
นวลจันทร์ ณ ถลาง รับบท มณีจันทร์ (วัยเด็ก - แสดงในฤดูกาลที่ 1 เท่านั้น)
ณปภัช ฐิตะกวิน รับบท มณีจันทร์ (วัยรุ่น - แสดงในฤดูกาลที่ 1 เท่านั้น)
พชรวรรณ วาดรักชิต รับบท มณีจันทร์ (วัยรุ่น - แสดงในฤดูกาลที่ 2 เป็นต้นไป)
ภัทรวดี เหลาสา รับบท องค์หญิงวิไลกัลยา
พชรณมน นนทภา รับบท พระสุพรรณกัลยา (วัยรุ่น - - แสดงในฤดูกาลที่ 1-3)
ภัทรกร ประเสริฐเศรษฐ รับบท มังกะยอชวา (วัยเด็ก - แสดงในฤดูกาลที่ 1 เท่านั้น)
กรภัทร์ เกิดพันธุ์ รับบท มังกะยอชวา (วัยรุ่น - แสดงในฤดูกาลที่ 1 เท่านั้น)
อังค์กูณฑ์ ธนาทรัพย์เจริญ รับบท มังกะยอชวา (วัยรุ่น - แสดงในฤดูกาลที่ 2 เป็นต้นไป)
สรพงษ์ ชาตรี รับบท พระมหาเถรคันฉ่อง
ศุกล ศศิจุลกะ รับบท สมเด็จพระมหาจักรพรรดิ
อธิวัฒน์ สนิทวงศ์ ณ อยุธยา รับบท สมเด็จพระมหาธรรมราชาธิราช
ศิรประภา สุขดำรงค์ รับบท พระวิสุทธิกษัตริย์
ปัทมวรรณ เค้ามูลคดี รับบท พระเทพกษัตรีย์
อภิปราชญ์ ต่างใจ รับบท พระราเมศวร
เลอวิทย์ สังข์สิทธิ์ รับบท สมเด็จพระมหินทราธิราช
รัชชานนท์ เรือนเพ็ชร์ รับบท สมเด็จพระเอกาทศรถ (วัยรุ่น - แสดงในฤดูกาลที่ 1 เท่านั้น)
พิชวุฒิ เปี่ยมธรรมโรจน์ รับบท สมเด็จพระเอกาทศรถ (วัยรุ่น - แสดงในฤดูกาลที่ 2 เท่านั้น)
สิทธิโชค เผือกพูลผล รับบท พระราชมนู หรือ บุญทิ้ง (วัยรุ่น - แสดงในฤดูกาลที่ 1 เท่านั้น)
ราชัน ชาม่า รับบท พระราชมนู หรือ บุญทิ้ง (วัยรุ่น - แสดงในฤดูกาลที่ 2 เป็นต้นไป)
ปรเมศร์ น้อยอ่ำ รับบท พระเจ้าบุเรงนอง
กษาปณ์ จำปาดิบ รับบท พระเจ้านันทบุเรง
นุศรา ประวันณา รับบท พระนางเมงพยู
จิราวัฒน์ วชิรศรัณย์ภัทร รับบท พระยาทาละ
ธนายง ว่องตระกูล รับบท ลักไวทำมู
การถ่ายทำละครซีรีส์ > การถ่ายทำโดยรวม

แม้จะมีภาพยนตร์เรื่อง ตำนานสมเด็จพระนเรศวรมหาราช ของ หม่อมเจ้าชาตรีเฉลิม ยุคล เป็นพื้นฐาน แต่หม่อมราชวงศ์เฉลิมชาตรี ยุคล ก็ได้เริ่มต้นงานสร้างละครโทรทัศน์ อัครซีรีส์อิงประวัติศาสตร์เรื่อง “ตำนานสมเด็จพระนเรศวรมหาราช เดอะซีรีส์” เพื่อออกอากาศช่อง โมโน 29 เพื่อให้งานออกมาอย่างสมพระเกียรติ และสมบูรณ์ที่สุด และยังลงมือทำเองทุกขั้นตอน
ในการถ่ายทำละครโทรทัศน์เรื่องนี้มีทีมงานกว่า 130 ชีวิต แต่ไม่ได้ใช้การถ่ายทำแบบละครโทรทัศน์ แต่ใช้การถ่ายทำแบบภาพยนตร์ โดยใช้ระยะเวลาการถ่ายทำเท่ากับการถ่ายทำละครโทรทัศน์ทั่วไป แต่มีคุณภาพมากกว่า ในส่วนเนื้อเรื่องก็มีการตีความให้ตรงและเหมาะสมด้วย ซึ่งการสร้างละครโทรทัศน์เรื่องนี้เป็นการทำทำให้สมพระเกียรติ และมีความแม่นยำทางประวัติศาสตร์มากขึ้น จากการที่หม่อมราชวงศ์เฉลิมชาตรี ยุคล มีส่วนร่วมในงานสร้างในภาพยนตร์ชุด ตำนานสมเด็จพระนเรศวรมหาราช กับหม่อมเจ้าชาตรีเฉลิม ยุคลมากว่า 10 ปี ในการสร้างละครโทรทัศน์เรื่องนี้จึงนำโครงสร้างเก่าๆ ที่เคยสร้างไว้ในฉบับภาพยนตร์ทั้งหมดนำกลับมาทำใหม่
การถ่ายทำละครซีรีส์ > การสร้างฉาก

หม่อมราชวงศ์เฉลิมชาตรี ยุคล กล่าวว่า
“เราสร้างฉากใหม่มากมาย อย่างวังจันทน์ที่เห็นในภาพยนตร์เรื่อง ตำนานสมเด็จพระนเรศวรมหาราช ภาค ๑ องค์ประกันหงสา กับในละครเรื่อง ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา เป็นสถานที่คนละแห่ง กุฏิของมหาเถรคันฉ่องเราสร้างใหม่มีแค่ศาลาแห่งเดียวที่ยังอยู่ สถานที่บางแห่งเป็นสถานที่เดิมเช่นตำหนักของพระเจ้าบุเรงนอง ที่เป็นตำหนักทอง ส่วนอื่นๆ ก็มีหลายแห่งที่สร้างใหม่เกือบทั้งหมด แต่ยังใช้โครงสร้างสถานที่แบบเดิม
การถ่ายทำละครซีรีส์ > ผู้ช่วยด้านประวัติศาสตร์

ข้อมูลทั้งหมดในละครเรื่องนี้ หม่อมราชวงศ์เฉลิมชาตรี ยุคล ท่านได้อ่านจากวิกิพีเดีย, อินเทอร์เน็ต และ ดร. สุเนตร ชุตินธรานนท์ ผู้เชี่ยวชาญด้านประวัติศาสตร์ รวมถึงได้ วรยุทธ พิชัยศรทัต ผู้กำกับละครเรื่อง สมเด็จพระนเรศวรมหาราช มาช่วยเขียนบทละครอีกด้วย
การถ่ายทำละครซีรีส์ > เสน่ห์ของ “ตำนานสมเด็จพระนเรศวร เดอะซีรีส์”

ซีซั่นแรกคือการเล่าเรื่องราวพื้นฐานทั้งหมด เราจึงรู้ว่าเหตุใดเราจึงเสียกรุงครั้งที่ 1 เหตุใดพม่าจึงทำสงครามกับไทย เหตุใดพระเจ้าสิบทิศบุเรงนองถึงชาญฉลาด ภาคนี้เราจะผ่านการสวรรคตของกษัตริย์ถึง 2 พระองค์ เราจะได้เห็นมากกว่าในภาพยนตร์อีกก้าวหนึ่ง เพื่อให้ผู้ชมเรียนรู้สิ่งที่ผิดพลาดในอดีตเพื่อที่จะแก้ไขเหตุการณ์กับอนาคต
แหล่งข้อมูลอื่น

ตำนานสมเด็จพระนเรศวรมหาราช เดอะซีรีส์ ที่สยามโซน
ภาพละครตำนานสมเด็จพระนเรศวรฯ
ภาค 1 องค์ประกันหงสา
ภาพละครตำนานสมเด็จพระนเรศวรฯ
ภาค 2 ประกาศอิสรภาพ
บุลศักดิ์ โพธิเจริญ

พันเอก บุลศักดิ์ โพธิเจริญ เป็นอดีตสมาชิกสภาผู้แทนราษฎรจังหวัดสิงห์บุรี 2 สมัย อดีตเลขานุการรัฐมนตรีว่าการกระทรวงเกษตร และสหกรณ์ (พลตรี สนั่น ขจรประศาสน์) อดีตสมาชิกกลุ่ม 10 มกรา เป็นหนึ่งในผู้ต้องหาร่วมกับพลตรี มนูญกฤต รูปขจร ในคดีลอบสังหารบุคคลสำคัญ
ประวัติ

พันเอก บุลศักดิ์ เกิดเมื่อวันที่ 5 มีนาคม พ.ศ. 2478 สำเร็จการศึกษา วิทยาศาสตรบัณฑิต จากโรงเรียนนายร้อยพระจุลจอมเกล้า
พันเอก บุลศักดิ์ เคยได้รับแต่งตั้งให้เป็นสมาชิกวุฒิสภา เมื่อ พ.ศ. 2521 ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดสิงห์บุรี ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์ โดยเขาเป็นสมาชิกในกลุ่ม 10 มกรา ซึ่งต่อมาย้ายไปอยู่พรรคพลังธรรม และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
ต่อมาพันเอก บุลศักดิ์ มีบทบาทสำคัญในการล้มรัฐบาลพลเอกชาติชาย ชุณหะวัณ เมื่อคณะรักษาความสงบเรียบร้อยแห่งชาติ หรือ รสช. เผยแพร่ภาพคำสารภาพของเขาผ่านทางสถานีโทรทัศน์ โดยระบุว่าเขายอมรับความผิดในการวางแผนล้มล้างราชวงศ์จักรี พร้อมทั้งแฉว่า พล.ต.มนูญ เพื่อนร่วมรุ่น เป็นบุคคลที่ชอบหักหลังและทรยศ มีความทะเยอทะยานต้องการให้ตัวเองเป็นใหญ่ แต่ต่อมาในปี 2537 พลตำรวจเอก เสรี เตมียเวส เปิดเผยว่าคำให้การดังกล่าวเป็นการสร้างหลักฐานเท็จเพื่อล้มรัฐบาล
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2519 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2511 –  เหรียญราชการชายแดน (ช.ด.)
อารียา ผลฟูตระกูล

| อารียา ผลฟูตระกูล |
| --- | --- |
เกิด: 17 ตุลาคม พ.ศ. 2538 (29 ปี) อารียา ผลฟูตระกูล  ภูเก็ต ประเทศไทย
อาชีพ: นักแสดง, นางแบบ
ปีที่แสดง: พ.ศ. 2559 - ปัจจุบัน
ผลงานเด่น: เฟิร์น - สงครามนางงาม 2 (2559)   เเป้งร่ำ - เเม่นาคพระโขนง (2564)   นาเดีย - รักนาย My Ride (2565)    เเวว - ฟ้าเพียงดิน (2565)   สุนทรี - บุหงาส่าหรี (2566)
สังกัด: เดอะ วัน เอ็นเตอร์ไพรส์
อารียา ผลฟูตระกูล ชื่อเล่น กิ่ง เป็นนักแสดงและนางแบบหญิงชาวไทย เกิดเมื่อวันที่ 17 ตุลาคม พ.ศ. 2538
ผลงาน > ละคร/ซีรีส์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2559 | สงครามนางงาม 2 | ช่องวัน 31 | พรทิพย์ รื่นศุภผล (เฟิร์น) |  |
| 2560 | SHOCK THE SERIES คนเล่าผี | ช่อง 9 เอ็มคอต เอชดี | มิ้นท์ |  |
| 2560 | Shock The Series คนเจอผี | ช่อง 9 เอ็มคอต เอชดี | Mint (มิ้นท์) |  |
| 2561 | เสน่หาสตอรี่ | Ais Play | วิว |  |
| 2563 | บังเอิญรัก 2 | WeTV | วดี |  |
| 2564 | แม่นากพระโขนง | ช่อง 9 | แป้งร่ำ | คู่กับ สุทธิพงษ์ นาคแดง |
| 2565 | แอบหลงรักเดอะซีรีส์ | ช่อง3 | พราว |  |
| 2565 | รักนาย My Ride | GMM25 | นาเดีย | คู่กับ โอ๊ต สุเมธี นามเกิด |
| 2565 | ร้ายนักนะ...รักของมาเฟีย | GMM25 | เชอร์รี่ | นางร้าย |
| 2565 | ฟ้าเพียงดิน | ช่องวัน 31 | แวว |  |
| 2566 | ยอมเป็นของฮิม | GMM25 | ยี่หวา |  |
| 2566 | บุหงาส่าหรี | ช่องวัน 31 | สุนทรี | นางร้าย |
| 2567 | มูลค่าดาวล้านดวง | TBA | หญิงนท |  |
| 2567 | กลิ่นมาลี | ช่องวัน 31 | นวล | นางร้าย |
| TBA | จิตปรุงแต่ง The Psycho | รอประกาศ | จีจี้ |  |
ผลงาน > ซิทคอม

| ปี พ> ศ. | เรื่อง | รับบทเป็น | ช่อง | หมายเหตุ |
| --- | --- | --- | --- | --- |
| 2560 | เป็นต่อ 2017   ตอน เดี๋ยวก็รู้ | แบมบี้ | ช่องวัน 31 |  |
| 2561 | ก่อนบ่ายคลาดเครียด | เดือนทอง | PP TV |  |
ผลงาน > ภาพยนตร์

| พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2561 | 疯狂的拳头 feng kuang de quan tao |  | ประเทศจีน |
| 2562 | เกมซ่อนผี | กิ่ง |  |
| 2562 | Bloody Buddy เล่นให้ได้เลือด | แนน |  |
ผลงาน > ผลงานการถ่ายแบบ

นิตยสาร แพรว
นิตยสาร seventeen
ยูนิคอร์นกันดั้ม

ยูนิคอร์นกันดั้ม(ญี่ปุ่น: ユニコーンガンダム  ;อังกฤษ: Unicorn Gundam) เป็นโมบิลสูทตัวเอกของไลท์โนเวลและโอวีเอ โมบิลสูทกันดั้มยูนิคอร์น ออกแบบโดยฮาจิเมะ คาโทกิ ชื่อยูนิคอร์นมาจากลักษณะที่มีเขาเสาอากาศเสาเดียวอยู่กลางหน้าผาก
| RX-0 ยูนิคอร์นกันดั้ม > ข้อมูลทั่วไป |
| --- | --- |
ประเภท: โมบิลสูทรุ่นทดลอง
ความสูง: 19.7 เมตร (ร่างยูนิคอร์น)  21.7 เมตร (ร่างเดสทรอย)
น้ำหนัก: 23.7 ตัน
เกราะ: โลหะผสมกันดาเรียม
กำลังเครื่อง: 3480 kW
อุปกรณ์: บีมแม็กนัม ปืนวัลแคน บีมเซเบอร์ ไฮเปอร์บาซูก้า บีมแก็ตลิงกัน โล่ (ติดตั้งเครื่องกำเนิดสนามพลังIฟิลด์)
คุณสมบัติพิเศษ: ไซโคเฟรม ระบบ NT-D La+
นักบินสำคัญ: บานาจ ลิงซ์
ด ค ก
ยูนิคอร์นกันดั้มเป็นโมบิลสูทที่ได้รับการพัฒนาในโปรเจกต์UC มีลักษณะเด่นที่ใช้ระบบไซโคเฟรมควบคุมทั้งตัวและยังมีระบบต่อต้านนิวไทป์ NT-D (ในช่วงแรกนั้นระบุว่ามาจาก NewType Drive แต่ชื่อจริงได้รับการเปิดเผยในเวลาต่อมาว่าเป็น NewType Destoyer) และลาพลัส (La+) ซึ่งกุญแจสำหรับนำทางไปยังกล่องของลาพลัสซึ่งเป็นที่ที่เก็บซ่อนความลับของการตั้งสหพันธ์โลกและอาณาจักรซีอ้อนไว้
คาเดียส วิสต์ ผู้นำขอตระกูลวิสต์ซึ่งนำยูนิคอร์นกันดั้มไปให้แอนาไฮม์อิเล็กทรอนิกที่อาณานิคมอินดัสเทรียล7และติดตั้งลาพลัสไว้กับยูนิคอร์น แต่อินดัสเทรียล7ก็ถูกกองกำลังของนีโอซีอ้อนเข้าโจมตีและคาเดียสก็ได้รับบาดเจ็บสาหัส ก่อนตายนั้นคาเดียสได้มอบยูนิคอร์นกันดั้มให้ บานาจ ลิงซ์ นักเรียนของวิทยาลัยอุตสาหกรรมแอนาไฮม์ซึ่งเป็นลูกชายของตัวเองขึ้นควบคุม เนื่องจากระบบของลาพลัสได้ลงทะเบียนบานาจไว้ในฐานะนักบินของยูนิคอร์นกันดั้มแล้ว จึงไม่มีใครสามารถบังคับยูนิคอร์นกันดั้มได้อีก
ความสามารถ

ในเวลาปกติ ยูนิคอร์นกันดั้มจะอยู่ในโหมดยูนิคอร์น ซึ่งเป็นสีขาวทั้งตัว แต่เมื่อเข้าต่อสู้กับศัตรูที่เป็นนิวไทป์ ระบบ NT-Dจะทำงานโดยอัตโนมัติและยูนิคอร์นกันดั้มจะเข้าสู่ เดสทรอยโหมด ซึ่งเขาของยูนิคอร์นกันดั้มจะกางออกเป็นแบบVฟินและเกราะหน้าจะเปิดออกเป็นแบบกันดั้มทั่วๆไป นอกจากนี้เกราะทั้งตัวของยูนิคอร์นจะเลื่อนเปิดให้ ในสภาพนี้ไซโคเฟรมจะส่องแสงสีแดงและความสูงของยูนิคอร์นกันดั้มจะสูงขึ้นสองเมตร ในโหมดเดสทรอยนี้ สมรรถนะของยูนิคอร์นกันดั้มจะเพิ่มขึ้นเป็นหลายเท่าของโหมดยูนิคอร์น โดยเฉพาะการควบคุมด้วยพลังจิตผ่านไซโคเฟรมทำให้นักบินสามารถควบคุมยูนิคอร์นกันดั้มได้เหมือนร่างกายตัวเอง แต่เนื่องจากโมบิลสูทมีขนาดใหญ่กว่ามนุษย์มาก นอกจากนั้น ชุดนักบินของยูนิคอร์นกันดั้มยังได้รับการออกแบบเป็นพิเศษให้ช่วยกระตุ้นสารเคมีในร่างกายนักบินเพื่อให้สามารถควบคุมการเคลื่อนไหวด้วยความเร็วสูงได้ สภาพร่างกายและจิตใจของนักบินจึงต้องรับภาระหนัก ยูนิคอร์นกันดั้มจึงสามารถต่อสู้ในโหมดเดสทรอยได้เพียงห้านาทีเท่านั้นก่อนกลับเป็นโหมดยูนิคอร์น ในโหมดเดสทรอยนี้ ยูนิคอร์นกันดั้มยังมีความสามารถควบคุมอาวุธไซคอมมิวของศัตรูและบังคับให้กลับไปทำลายเจ้าของได้
อุปกรณ์

อาวุธของยูนิคอร์นกันดั้มประกอบด้วยบีมเซเบอร์สี่เล่ม โดยสองเล่มแรกนั้นติดไว้ที่แขนและสามารถพับใช้งานโดยไม่ต้องใช้มือถือเหมือนเป็นทอนฟาได้ ส่วนอีกสองเล่มอยู่ที่แบ็คแพ็คซึ่งเมื่อเป็นเดสทรอยโหมดจะเลื่อนขึ้นมาด้านบน ในตำแหน่งเดียวกับกันดั้มรุ่นแรก บีมไรเฟิลของยูนิคอร์นกันดั้มเป็นบีมแม็กนัมซึ่งใช้ตลับEแพ็คแบบพิเศษ บีมแม็กนัมนี้สามารถยิงได้ทั้งลำแสงแบบปกติและลำแสงอานุภาพสูงซึ่งจะใช้พลังงานทั้งหมดจากตลับEแพ็คในครั้งเดียว บีมที่ยิงโดยใช้พลังงานทั้งหมดนี้มีพลังทำลายเทียบได้กับเมก้าบีมแคนน่อนและสามารถยิงได้ต่อเนื่องสี่วินาที โดยยูนิคอร์นกันดั้มจะมีEแพ็คสำรองอีกห้าตลับเก็บไว้ที่แบ็คแพ็ค โล่ของยูนิคอร์นกันดั้มก็จะกางออกเมื่อเป็นโหมดเดสทรอยเช่นกัน และในสภาพนี้เครื่องกำเนิดสนามพลังIฟิลด์บาเรียร์ที่ติดอยู่กับโล่จะทำงาน ทำให้สามารถป้องกันอาวุธบีมได้อย่างสมบูรณ์แบบ อาวุธอื่นๆของยูนิคอร์นประกอบด้วยไฮเปอร์บาซูก้าและปืนกลบีมแก็ตลิง
แบนชี

แท้จริงแล้วยูนิคอร์นกันดั้มยังมีเครื่องหมายเลข 2 หรือ แบนชี ซึ่งได้ทำการทดสอบโดยสถาบันออกัสตาบนโลกและใช้ข้อมูลของยูนิคอร์นกันดั้ม แบนชีนั้นมีสีดำและเมื่อเข้าสู่โหมดเดสทรอย เสาอากาศที่ส่วนหัวจะกางออกคล้ายกับแผงคอของสิงโตและแสงจากไซโคเฟรมจะเป็นสีทอง ความสามารถโดยรวมของแบนชีจะใกล้เคียงกับยูนิคอร์น แต่สามารถต่อสู้กลางอากาศได้ดีกว่าและไม่มีลาพลัส นักบินของแบนชีก็คือมาริดา ครูซ และต่อมาได้เปลี่ยนเป็นริดดี มาเซนัส
แหล่งข้อมูลอื่น

เว็บไซต์อย่างเป็นทางการ เก็บถาวร 2010-02-22 ที่ เวย์แบ็กแมชชีน (อังกฤษ)
เว็บไซต์อย่างเป็นทางการ เก็บถาวร 2009-08-26 ที่ เวย์แบ็กแมชชีน (ญี่ปุ่น)
เจ้าอู่เมือง ณ เชียงตุง

บทความนี้ผิดจากข้อเท็จจริงทั้งหมด เจ้าอู่เมืองไม่ใช่ลูกเจ้าจายหลวง
| เจ้าอู่เมือง ณ เชียงตุง |
| --- | --- |
ประสูติ: พ.ศ. 2489
เจ้าอู่เมือง
เจ้าอู่เมือง หรือเจ้าอู่ เมิง
ปัจจุบัน เจ้าอู่เมือง ทรงพำนักที่เมืองเชียงตุง เป็นจังหวัดหนึ่งในรัฐฉานของพม่า
ความเข้าใจผิดในสถานะของเจ้าอู่เมือง

บุคคลที่มีผู้เข้าใจว่าคือเจ้าอู่เมืองนี้ มีชื่อจริงว่า จายอู่เมือง เป็นชาวเมืองแลม ซึ่งปัจจุบันอยู่ในประเทศสาธารณรัฐประชาชนจีน เคยได้รับมอบหมายให้เป็นผู้ดูแลและถือกุญแจเปิดประตูกู่เจ้าฟ้าเชียงตุง ทำให้คนทั่วไปเข้าใจว่ามีเชื้อสายของเจ้านายเมืองเชียงตุง
ในราวพุทธทศวรรษที่ 2550 ได้มีชาวไทยกลุ่มหนึ่งเดินทางเข้าไปทัศนศึกษาที่เมืองเชียงตุง รวมทั้งที่กู่เจ้าฟ้าเชียงตุงด้วย และได้พบปะพูดคุยกับจายอู่เมือง แต่เข้าใจว่าด้วยอุปสรรคทางภาษาทำให้ชาวไทยกลุ่มดังกล่าวเข้าใจผิดว่าจายอยู่เมืองเป็นโอรสของเจ้าฟ้าจายหลวง เจ้าหลวงหอคำองค์สุดท้ายของเมืองเชียงตุง ซึ่งเมื่อได้นำเรื่องราวดังกล่าวมาบอกเล่าต่อในสื่อออนไลน์สาธารณะ ก็ทำให้เกิดการถกเถียงกันอย่างกว้างขวาง
ในปัจจุบันจายอู่เมืองไม่ได้ทำหน้าที่เป็นผู้ดูแลกู่เจ้าฟ้าเชียงตุงแล้ว โดยผู้ถือกุญแจเปิดประตูกู่เจ้าฟ้าเชียงตุงในปัจจุบัน (พ.ศ. 2567) คือเจ้าอุดมเดช มังราย ซึ่งเป็นพระนัดดาของเจ้าฟ้ารัตนะก้อนแก้วอินแถลง
รายชื่อภาพยนตร์ของวอลต์ดิสนีย์แอนิเมชันสตูดิโอส์

วอลต์ดิสนีย์แอนิเมชันสตูดิโอส์ เป็นสตูดิโอสร้างภาพยนตร์แอนิเมชันอเมริกัน สำนักงานใหญ่ตั้งอยู่ที่ เบอร์แบงก์, แคลิฟอร์เนีย, สหรัฐ และเป็นแผนกสร้างภาพยนตร์ดั้งเดิมของบริษัทเดอะวอลต์ดิสนีย์ ภาพยนตร์ของสตูดิโอมักเรียกกันว่า "ดิสนีย์คลาสสิก" (หรือ "ภาพยนตร์แอนิเมชันคลาสสิก" ในกรณีของภาพยนตร์แอนิเมชันที่วาดด้วยมือแบบดั้งเดิม), หรือ  "ดิสนีย์แอนิเมเต็ดแคนอน"
แต่เดิมสตูดิโอมีชื่อว่า วอลต์ดิสนีย์โปรดักชันส์ (1937–1985) และวอลต์ดิสนีย์ฟีเจอร์แอนิเมชัน (1986–2007) สตูดิโอสร้างภาพยนตร์แอนิเมชันขนาดยาวแล้วทั้งหมด 63 เรื่อง เริ่มต้นตั้งแต่ภาพยนตร์เรื่อง สโนว์ไวท์กับคนแคระทั้งเจ็ด ใน ค.ศ. 1937 เป็นหนึ่งในภาพยนตร์แอนิเมชันขนาดยาวเรื่องแรกและเป็นเรื่องแรกที่สร้างในสหรัฐ ภาพยนตร์เรื่องล่าสุดคือ โมอาน่า 2 ฉายใน ค.ศ. 2024 และภาพยนตร์อีกสามเรื่องที่กำหนดฉายในอนาคต ได้แก่ นครสัตว์มหาสนุก 2 ฉายใน ค.ศ. 2025, ภาพยนตร์ที่ยังไม่มีชื่อเรื่องฉายใน ค.ศ. 2026 และ โฟรเซน 3 ฉายใน ค.ศ. 2027
| --- | --- |
ภาพยนตร์แบ่งตามทศวรรษ::  1930s/1940s  ·  1950s  ·  1960s  ·  1970s  ·  1980s  ·  1990s  ·  2000s  ·  2010s  ·  2020s  ·  ในอนาคต
ภาพยนตร์ที่ฉายแล้ว

| ผจญภัยปริศนาราชินีหิมะ | 000000002019-11-22-000022 พฤศจิกายน 2019 | คริส บัก เจนนิเฟอร์ ลี | บทภาพยนตร์: ลี เนื้อเรื่อง: บัก, ลี, มาร์ก อี. สมิท, คริสเตน แอนเดอร์สัน-โลเปซและรอเบิร์ต โลเปซ | ภาพยนตร์โดย เจนนิเฟอร์ ลี | ปีเตอร์ เดล เวโช | คริสตอฟ เบ็ก |
| รายากับมังกรตัวสุดท้าย | 000000002021-03-05-00005 มีนาคม 2021 | ดอน ฮอล การ์โลส โลเปซ เอสตราดาผู้กำกับร่วม: พอล บริกส์ จอห์น ริปา | บทภาพยนตร์: คิว เหงียนและอเดล ลิม  เนื้อเรื่อง: บริกส์, ฮอล, ลิม, โลเปซ เอสตราดา, คีล เมอร์เรย์, เหงียน, ริปาและดีน เวลลินส์ | ดั้งเดิม (แรงบันดาลใจจากตำนานนาคของเอเชียตะวันออกเฉียงใต้) | ออสนัต ชูเรอร์และปีเตอร์ เดล เวโช | เจมส์ นิวตัน ฮาวเวิร์ด |
| เมืองเวทมนตร์คนมหัศจรรย์ | 000000002021-11-24-000024 พฤศจิกายน 2021 | จาเร็ด บุช ไบรอน ฮาเวิร์ดผู้กำกับร่วม: ชารีส คาสโตร สมิท | บทภาพยนตร์: สมิทและบุช เนื้อเรื่อง: บุช, ฮาเวิร์ด, สมิท, เจสัน แฮนด์, แนนซี ครูซและลิน-มานูเอล มิรานดา | ดั้งเดิม | อีเวตต์ เมอริโนและคลาร์ก สเปนเซอร์ | เจอร์เมน ฟรังโก |
| ลุยโลกลึกลับ | 000000002022-11-23-000023 พฤศจิกายน 2022 | ดอน ฮอลผู้กำกับร่วม: คิว เหงียน | เหงียน | ดั้งเดิม | รอย คอนลี | เฮนรี แจ็กแมน |
| พรมหัศจรรย์ | 000000002023-11-22-000022 พฤศจิกายน 2023 | คริส บัก ฝน วีระสุนทร | บทภาพยนตร์: เจนนิเฟอร์ ลีและอัลลิสัน มัวร์ เนื้อเรื่อง: ลี, บัก, วีระสุนทรและมัวร์ | ดั้งเดิม | ปีเตอร์ เดล เวโชและฮวน ปาโบล เรเยส | เดวิด เมตซ์เกอร์ |
| โมอาน่า 2 | 000000002024-11-27-000027 พฤศจิกายน 2024 | เดวิก เดอร์ริก จูเนียร์ เจสัน แฮนด์ ดานา เลดูซ์ มิลเลอร์ | บทภาพยนตร์: จาเร็ด บุชและมิลเลอร์ เนื้อเรื่อง: บุช, มิลเลอร์และเบ็ก สมิท | ภาพยนตร์โดย จาเร็ด บุช | คริสตินา เฉินและอีเวตต์ เมอริโน | มาร์ก แมนซินาและโอเปตายา โฟอาอี |
ภาพยนตร์ในอนาคต

ดูเพิ่ม: ภาพยนตร์แอนิเมชันของดิสนีย์ที่เข้าฉายในอนาคต
ภาพยนตร์ในอนาคต > กำลังพัฒนา

ภาพยนตร์ โฟรเซน เรื่องที่สี่กำลังอยู่ในการพัฒนา เจนนิเฟอร์ ลี เปิดเผยในเดือนพฤศจิกายน ค.ศ. 2023 ว่า มีภาพยนตร์จำนวนสิบโครงการที่อยู่ในระหว่างการพัฒนา รวมถึงภาพยนตร์ที่สร้างจากแนวคิดดั้งเดิม
แหล่งข้อมูลอื่น

เว็บไซต์อย่างเป็นทางการ
พิชัย วาศนาส่ง

| พิชัย วาสนาส่ง |
| --- | --- |
พิชัยในโฆษณาเบียร์อมฤตเมื่อปี พ.ศ. 2515
เกิด: พิชัย วาศนาส่ง 2 กรกฎาคม พ.ศ. 2472 ประเทศไทย
เสียชีวิต: 8 เมษายน พ.ศ. 2555 (82 ปี) โรงพยาบาลพระมงกุฎเกล้า
สัญชาติ: ไทย
อาชีพ: นักข่าว, สถาปนิก, ข้าราชการ
มีชื่อเสียงจาก: นักวิเคราะห์สถานการณ์ข่าวต่างประเทศ อดีตสมาชิกสภานิติบัญญัติแห่งชาติ พ.ศ. 2549
คู่สมรส: รมดีเตรุ วาศนาส่ง
บุตร: ลลนา พานิช
พิชัย วาศนาส่ง (2 กรกฎาคม พ.ศ. 2472 – 8 เมษายน พ.ศ. 2555) เป็นอดีตสถาปนิก นักเขียน นักวิเคราะห์สถานการณ์ข่าวต่างประเทศ ผู้เชี่ยวชาญด้านดนตรีคลาสสิก รวมถึงเป็นอดีตสมาชิกวุฒิสภา และสภานิติบัญญัติแห่งชาติ พ.ศ. 2549
ประวัติ

จบการศึกษาชั้นมัธยมศึกษา โรงเรียน ไตรมิตรวิทยาลัย
จบการศึกษาจาก คณะสถาปัตยกรรมศาสตร์ จุฬาลงกรณ์มหาวิทยาลัย
เคยทำงานที่สถานีโทรทัศน์ช่อง 4 บางขุนพรหม
เป็นผู้อำนวยการฝ่ายศิลปกรรม
เป็นพิธีกรรายการโทรทัศน์ในยุคบุกเบิก
เคยเป็นนักจัดรายการดนตรีคลาสสิกออกอากาศทางสถานีวิทยุ 1 ปณ.
มีผลงานแสดงภาพยนตร์เรื่อง ทะเลรัก (พ.ศ. 2496) กำกับโดย ขุนวิจิตรมาตรา (สง่า กาญจนาคพันธ์)
สมรสกับรมดีเตรุ วาศนาส่ง (สกุลเดิม: บุนนาค) ธิดาพระยาอภิบาลราชไมตรี (ต่อม บุนนาค) กับคุณหญิงรื่น มีบุตรสาวคนเดียวคือ ลลนา พานิช (สมรสกับสมพงษ์ พานิช มีบุตรธิดา 4 คน)
การทำงาน

พ.ศ. 2512 เป็นผู้บรรยายเสียงภาษาไทยทางสถานีโทรทัศน์ช่อง 4 บางขุนพรหม ในวันที่มีการถ่ายทอดสด นีล อาร์มสตรองเดินทางไปลงดวงจันทร์ กับยานอะพอลโล 11 ในโครงการอะพอลโล เมื่อวันที่ 20 กรกฎาคม พ.ศ. 2512
ปี พ.ศ. 2515  เป็นหนึ่งในคณะผู้ร่วมเดินทางไปกับคณะทูตปิงปอง ที่เดินทางเข้าไปเล่นปิงปองในประเทศจีน ระหว่างวันที่ 30 สิงหาคม – 7 กันยายน พ.ศ. 2515 ซึ่งเป็นจุดเริ่มต้นของการสถาปนาความสัมพันธ์ทางการทูตระหว่างไทยกับจีน
ปี พ.ศ. 2520 เป็นหนึ่งในผู้ร่วมก่อการกบฏ 26 มีนาคม 2520 ถูกคุมขังที่เรือนจำบางขวางเป็นเวลา 8 เดือนเมื่อปี 2520 ในระหว่างจองจำได้แปลตำราพิชัยสงครามของซุนวู ในชื่อหนังสือว่า "ตำราพิชัยสงครามของซุนจู้และเง่าคี้" ตีพิมพ์ระหว่างถูกคุมขัง
การเสียชีวิต

พิชัย วาศนาส่ง เสียชีวิตเมื่อวันที่ 8 เมษายน พ.ศ. 2555 ที่โรงพยาบาลพระมงกุฎเกล้า สิริอายุได้ 83 ปี การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานโกศแปดเหลี่ยม ฉัตรเบญจา พร้อมพระราชทานพวงมาลาพระราชทานของพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จเจ้าฟ้าฯ กรมพระศรีสวางควัฒน วรขัตติยราชนารี ทูลกระหม่อมหญิงอุบลรัตนราชกัญญา สิริวัฒนาพรรณวดี และพวงมาลาประทานพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และทรงพระกรุณาโปรดเกล้าฯ ให้พลากร สุวรรณรัฐ องคมนตรี เป็นผู้แทนพระองค์พระราชทานน้ำหลวงอาบศพแก่ พิชัย วาศนาส่ง ที่วัดธาตุทอง ในวันที่ 10 เมษายน พ.ศ. 2555 มีพิธีพระราชทานเพลิงศพเมื่อวันที่ 19 สิงหาคม พ.ศ. 2555 ณ วัดธาตุทอง
เกียรติประวัติ

มีชื่อเสียงจากการจัดรายการโทรทัศน์ วิเคราะห์ข่าวต่างประเทศ ต่อเนื่องเป็นเวลาหลายปี ในระยะหลังจัดร่วมกับ รศ.ประทุมพร วัชรเสถียร, จักรภพ เพ็ญแข และลลนา วาศนาส่ง บุตรสาว  ได้รับการเชิดชูเกียรติ รางวัลเกียรติยศคนทีวี ในการประกาศผลรางวัลโทรทัศน์ทองคำครั้งที่ 20 ประจำปี พ.ศ. 2548 และ รางวัลบุคลากรผู้ทรงคุณค่าในวงการกีฬา  ในงานวันนักกีฬายอดเยี่ยม ของสมาคมผู้สื่อข่าวกีฬาแห่งประเทศไทย ประจำปี พ.ศ. 2547 ได้รับ รางวัลพระเกี้ยวทองคำ ครั้งที่ 8 ประจำปี พ.ศ. 2536 ในฐานะที่เป็นผู้ที่ส่งเสริมทำนุบำรุงภาษาไทยและใช้ภาษาไทยได้ถูกต้อง และ พ.ศ. 2545 ได้เข้ารับพระราชทานปริญญานิเทศศาสตรดุษฎีบัณฑิตกิตติมศักดิ์จาก จุฬาลงกรณ์มหาวิทยาลัย
รางวัล

รางวัลเกียรติยศคนทีวี ในการประกาศผลรางวัลโทรทัศน์ทองคำครั้งที่ 20 ประจำปี พ.ศ. 2548
รางวัลบุคลากรผู้ทรงคุณค่าในวงการกีฬา  ในงานวันนักกีฬายอดเยี่ยม ของสมาคมผู้สื่อข่าวกีฬาแห่งประเทศไทย ประจำปี พ.ศ. 2547
รางวัลพระเกี้ยวทองคำ ครั้งที่ 8 ประจำปี พ.ศ. 2536 ในฐานะที่เป็นผู้ที่ส่งเสริมทำนุบำรุงภาษาไทยและใช้ภาษาไทยได้ถูกต้อง และเมื่อ พ.ศ. 2545
ปริญญานิเทศศาสตรดุษฎีบัณฑิตกิตติมศักดิ์ จาก จุฬาลงกรณ์มหาวิทยาลัย